**DRŽAVNOODVJETNIČKO VIJEĆE**

**GLAVA: 10945**

**RKP: 47287**

**OIB: 45840051274**

**AKTIVNOST: 858001 DRŽAVNOODVJETNIČKO VIJEĆE**

**OBRAZLOŽENJE OPĆEG DIJELA FINANCIJSKOG PLANA DRŽAVNOODVJETNIČKOG VIJEĆA ZA 2025. I PROJEKCIJA ZA 2026. I 2027.**

**PRIHODI I PRIMICI**

Izvor financiranja - 11 opći prihodi i primici

Planirani prihodi i primici u 2025. godini iznose 478.516,00 eura

Planirani prihodi i primici u 2026. godini iznose 492.383,00 eura

Planirani prihodi i primici u 2027. godini iznose 495.831,00 eura

Prihodi i primici za razodoblje od 2025. do 2027. godine odnose se na prihode iz Državnog proračuna (6711 Prihodi iz nadležnog proračuna za financiranje rashoda poslovanja i 6712 Prihodi iz nadležnog proračuna za financiranje rashoda za nabavu nefinancijske imovine) koji se koriste za podmirenje redovnih rashoda poslovanja.

Prihodi su planirani u skladu s dostavljenim limitima, realnim potrebama i procjenama proračunskih korisnika.

**RASHODI I IZDACI**

Najveći dio planiranih rashoda poslovanja (razred 31), odnosi se na rashode za zaposlene službenike na dan 31. listopada 2024. Značajnije odstupanje planiranih rashoda za zaposlene u odnosu na prethodu godinu, odnosi se na nova planirana zapošljavanja četiri službenika.

Povećanje planiranih materijalnih rashoda (razred 32) u odnosu na prethodno razdoblje, odnosi se najviše na rashode za službena putovanja, naknade za prijevoz, za rad na terenu i odvojeni život, stručno usavršavanje zaposlenika, uredski materijal, usluge telefona, pošte i prijevoza, energije (gorivo), zdravstveni pregledi zaposlenika (sistematski pregledi sukladno pravu iz Kolektivnog ugovora) i intelektualne usluge.

Značajniji prijedlog povećanja rashoda u odnosu na prethodnu godinu, odnosi se na naknade za rad predstavničkih i izvršnih tijela, odnosno naknade za rad (uključujući i naknade za troškove putovanja) članova Državnoodvjetničkog vijeća zbog novog saziva članova Državnoodvjetničkog vijeća, u kojem sazivu je više članova koji putuju na sjednice, za razliku od prethodnog saziva.

Rashodi za nabavu proizvedene dugotrajne imovine

Planirani rashodi u 2025. godini iznose 10.500,00 eura

Planirani rashodi u 2026. godini iznose 10.600,00 eura

Planirani rashodi u 2027. godini iznose 10.600,00 eura

Planirani rashodi za nabavu proizvedene dugotrajne imovine odnose se na rashode za nabavu uredske opreme i namještaja, komunikacijske opreme i nabavu službenog vozila putem financijskog leasinga.

**PRIJENOS SREDSTAVA IZ PRETHODNE I U SLJEDEĆU GODINU**

Državnoodvjetničko vijeće nema planirane prijenose srestava iz prethodnih i u sljedeće godine.

**UKUPNE I DOSPJELE OBVEZE**

Stanje ukupnih i dospjelih obveza na dan 31. prosinca 2023. i na dan 30. lipnja 2024. iznosi, kako slijedi:

|  |  |  |
| --- | --- | --- |
|  | Stanje obveza na dan 31. prosinca 2023.  | Stanje obveza na dan 30. lipnja 2024.  |
| Ukupne obveze | 43.969,74 eura | 21.912,67 eura |
| Dospjele obveze |  0,00 eura |  0,00 eura |